[{"text_idx": "#000002", "text": "Kaitseminister tunnustas eriolukorras appi tulnud vabatahtlikke"}, {"text_idx": "#000003", "text": "Kaitseminister Ju\u0308ri Luik ta\u0308nas pidulikul tseremoonial eriolukorra lahendamisele silmapaistvalt kaasa aidanud kaitseva\u0308elasi, kaitseliitlasi ning naiskodukaitsjaid ta\u0308nukirja ja soojade so\u0303nadega.\u201eMul on va\u0308ga hea meel avaldada teile, eeska\u0308tt vabatahtlikele, su\u0308gavat ta\u0308nu ja lugupidamist ennastsalgava ja professionaalse tegevuse eest pandeemiavastases vo\u0303itluses,\u201c u\u0308tles kaitseminister Ju\u0308ri Luik."}, {"text_idx": "#000004", "text": "Kaitseminister ma\u0308rkis, et ligi tuhat kakssada Kaitseliidu vabatahtliku osales piirivalve abistamises ja avaliku korra tagamises u\u0308le Eesti. \u201eTe to\u0303estasite veenvalt, et vabatahtlikest koosnev Naiskodukaitse ja Kaitseliit seisavad oma u\u0308lesannete ko\u0303rgusel ning tulevad riigi ja rahva toetamisega suurepa\u0308raselt toime to\u0303sises kriisis,\u201c u\u0308tles ta."}, {"text_idx": "#000006", "text": "Kaitseva\u0308e varudest u\u0308le 800 tuhande maski tsiviilstruktuuride toetuseks jagamist hetkedel, kui inimeste tervise kaitsmine on ohus, nimetas Luik vaieldamatuks prioriteediks."}, {"text_idx": "#000007", "text": "Kaitseva\u0308e kiituseks ro\u0303hutas Luik ka seda, et nakatunute arv va\u0308eosades oli va\u0308ike ning \u2013 mis on peamine \u2013 iseseisev kaitsevo\u0303ime ja koosto\u0308o\u0308vo\u0303ime Eestis tegutsevate liitlastega oli kogu aeg tagatud, vaatamata paratamatult piiratud vo\u0303imalustele va\u0308ljao\u0303ppe korraldamiseks."}, {"text_idx": "#000009", "text": "Kaitseministri so\u0303nul pole kahtlust, et Eesti riik ja rahvas usaldab Kaitseliitu ning kaitseva\u0308ge ning loodab nende abile ka tulevikus. Kaitseministeeriumi valitsemisala annab va\u0308ga head eeskuju teistele riigistruktuuridele, sest kriisi puhkedes olid olemas varud ja reaalne tegutsemisvalmidus."}, {"text_idx": "#000010", "text": "Luik lisas siiski, et Covid-19 on tabanud eriti raskelt mitmeid meie liitlasi, sealhulgas USA-d ja Suurbritanniat ning samal ajal ei ole Eesti idanaaber ohutumaks muutunud, pigem vastupidi."}, {"text_idx": "#000011", "text": "Kuna ekspertide hinnangule toetudes ootab suure to\u0303ena\u0308osusega ees ka teine viirusepuhangu laine, siis on kaitseva\u0308el ja Kaitseliidul pandeemia taustal kolmekordne u\u0308lesanne: kaitsta ko\u0303igepealt ennast, et olla tegutsemisvo\u0303imeline, abistada elanikkonda ja toetada riiki ning olla valmis liitlastega koos riiki kaitsma."}, {"text_idx": "#000017", "text": "ERR-i z\u030cu\u0308rii: \u201cValimisstuudio\u201d debati vo\u0303itis Ju\u0308ri Luik\nIsamaa kutsub riigikogu ra\u0308ndepaktiga liitumist mitte toetama\nEesti Posti juht tahaks lo\u0303petada laupa\u0308evaste ajalehtede kojukande\nUrmas Reinsalu: pride-paraadid pole Eesti va\u0308lispoliitika"}, {"text_idx": "#000019", "text": "Isamaa kutsub riigikogu ra\u0308ndepaktiga liitumist mitte toetama"}]